To svensker drept i Syria
De to skal ifølge avisen ha reist til Syria for å delta i hellig krig. GT skriver at de to nå ansees for være martyrer på sosiale medier. «Guds nåde over deg mitt elskede barn. Må Gud akseptere deg i paradiset», skriver en slektningene av en av de drepte. De to er en 22-åring fra Trollhättan og en 26-åring fra Göteborg. Begge har palestinske røtter, men er født og oppvokst i Sverige. Til nå har et titall svensker mistet livet i krigen i Syria, melder avisen Expressen. Ifølge svensk sikkerhetspoliti deltar flere svensker i krigen i Syria. Mange av de skal være tilknyttet Al-Nousrafronten, som er en «søstergruppering» av al-Qaida.
To svensker med palestinsk bakgrunn er drept i Syria, melder den svenske avisen GT.